open-index/open-wikipedia-markdown huggingface dataset:
Lose Yourself

Το "**Lose Yourself**" είναι ένα τραγούδι από τον Αμερικάνο hip-hop καλλιτέχνη Eminem, που κυκλοφόρησε ως το πρώτο single από το original soundtrack της ταινίας *[[8 Mile (ταινία)|8 Mile]]* στις 22 Οκτωβρίου 2002. Το "Lose Yourself" έγινε το πρώτο rap τραγούδι που κέρδισε Το Όσκαρ Καλύτερου Πρωτότυπου Τραγουδιού.

## Track listing
; UK / European CD single

## Charts και πιστοποιήσεις

### Εβδομαδιαία charts

### Charts τέλους έτους

### Charts τέλους δεκαετίας

### Πιστοποιήσεις

## Παραπομπές


Κατηγορία:Τραγούδια του Eminem
Κατηγορία:Τραγούδια βραβευμένα με Όσκαρ Καλύτερου Πρωτότυπου Τραγουδιού
Κατηγορία:Τραγούδια του 2002
Κατηγορία:Singles του 2002
Κατηγορία:Singles της Aftermath Entertainment
Κατηγορία:Singles της Shady Records
Κατηγορία:Singles της Interscope Records
Κατηγορία:Νούμερο 1 singles στα Billboard Hot 100
Κατηγορία:Νούμερο 1 singles στην Αυστρία
Μπερενίς Μπεζό

Η **Μπερενίς Μπεζό** (*Bérénice Bejo*, 7 Ιουλίου 1976) είναι Αργεντινή ηθοποιός γαλλικής καταγωγής. Είναι ιδιαίτερα γνωστή για το ρόλο της Χριστιάνας στην ταινία *[[A Knight's Tale]]* του 2001 και της Πέπυ Μίλλερ στην ταινία Ο Αρτίστας (The Artist) του 2011. Για την ερμηνεία της στο ρόλο της Πέπι Μίλλερ, κέρδισε το βραβείο της καλύτερης ηθοποιού στα Βραβεία Σεζάρ και ήταν υποψήφια για το βραβείο της καλύτερης ηθοποιού υποστήριξης της Αμερικανικής Ακαδημίας Κινηματογράφου του 2011 (Βραβεία Όσκαρ). Από το 1996 οπότε άρχισε την καριέρα της, έχει παίξει σε πολλές κινηματογραφικές ταινίες, αλλά και στην τηλεόραση και στο θέατρο.

## Φιλμογραφία
*1996 : *Enceinte ou lesbienne* (court métrage) για το *[[L'@mour est à réinventer]]* :η κόρη
*1998 : *[[Les Sœurs Hamlet]]*  : Karine
*1999 : *[[Passionnément]]* : Faustine
*2000 : *[[Meilleur Espoir féminin]]* : Laetitia Rance
*2000 : *[[La Captive]]* : Sarah
*2001 : *[[Chevalier (film)|Chevalier]]* : Christiana
*2001 : *[[Vingt-quatre heures de la vie d'une femme (film, 2001)|24 heures de la vie d'une femme]]* : Olivia
*2002 : *[[Comme un avion]]* : Lola
*2003 : *[[Une petite fée]]* (court métrage) : η νεαρή έγκυος
*2003 : *[[Dans le rouge du couchant]]* : η κόρη στο καράβι
*2003 : *[[Sans elle]]* (*Sem ela*) : Fanfan
*2003 : *[[Ciao bambino]]* (court métrage) : Liccia
*2004 : *[[Dissonances]]* : Margo
*2004 : *[[Le Grand Rôle]]* : Perla Kurtz
*2004 : *[[Sans douleur]]* (court métrage)
*2005 : *[[Cavalcade (film, 2005)|Cavalcade]]* : Manon
*2006 : *[[OSS 117: Αποστολή στο Κάιρο]] (OSS 117 : Le Caire, nid d'espions)* : Larmina El Akmar Betouche
*2007 : *[[Un homme peut en cacher un autre]]* (court métrage) : Inès/Adèle
*2007 : *[[La Pomme d'Adam]]* de Jerome Genevray : νέα γυναίκα στο μετρό
*2007 : *[[La Maison]]* : Cloé
*2007 : *[[13 m²]]* : Sophie
*2008 : *[[Modern Love (film, 2008)|Modern Love]]*  : Elsa
*2008 : *[[Συλλυπητήρια, Προσλαμβάνεστε]]* (Bouquet final)  : Claire
*2009 : *[[L'Enfer d'Henri-Georges Clouzot]]*  : Odette (reconstitutions).
*2011 : *[[La Traque (film, 2011)|La Traque]]* : Claire
*2011 : *[[The Artist]]* : Peppy Miller
*2012 : *[[Populaire (film)|Populaire]]* : Marie Taylor
*2013 : *[[Au bonheur des ogres (film)|Au bonheur des ogres]]*

* 2013 : *[[Le Passé]]* του Asghar Farhadi : Marie
* 2014 : *[[Le Dernier Diamant]]* του Éric Barbier : Julia
* 2014 : *[[The Search]]* του Μισέλ Χαζαναβίσιους : Carole
* 2015 : *[[The Childhood of a leader]]* του Brady Corbet : η μητέρα
* 2016 : *[[Éternité]]* του Trần Anh Hùng : Gabrielle
* 2016 : *[[L'Économie du couple]]* του Joachim Lafosse : Marie Barrault
* 2016 : *[[Fai bei sogni]]* του Marco Bellocchio : Elisa
* 2017 : *[[Tout là-haut]]* του Serge Hazanavicius :
* 2017 : *[[Redoutable]]* του Μισέλ Χαζαναβίσιους :
* 2017 : *[[Three Peaks]]* του Jan Zabeil :

## Αναφορές


Κατηγορία:Αργεντίνες ηθοποιοί
Κατηγορία:Γαλλίδες ηθοποιοί κινηματογράφου
Κατηγορία:Γαλλίδες ηθοποιοί βωβών ταινιών
Κατηγορία:Βραβευμένες με Σεζάρ Α' Γυναικείου Ρόλου
Υπουργείο Ανοικοδόμησης (Ελλάδα)

Το **Υπουργείο Ανοικοδομήσεως** (όπως ονομαζόταν τότε) , ήταν ένα από τα υπουργεία της Ελληνικής Κυβέρνησης, που δημιουργήθηκε μετά τον Β΄ Παγκόσμιο Πόλεμο.

## Κατάλογος Υπουργών Ανοικοδόμησης

## Σημειώσεις
* Υπήρξε επίσης Υπουργείο Ανοικοδομήσεως για την Ανατολική Μακεδονία κατά την διάρκεια του Α' Παγκοσμίου Πολέμου ,πριν από το παραπάνω ελληνικό υπουργείο.

## Παραπομπές

## Δείτε επίσης
* Κυβέρνηση της Ελλάδας
Χορτιάτης Θεσσαλονίκης

Ο **Χορτιάτης** είναι κωμόπολη της Περιφερειακής Ενότητας Θεσσαλονίκης και έχει οριστεί ιστορική έδρα του Δήμου Πυλαίας - Χορτιάτη. Έχει πληθυσμό 5.016 κατοίκους, σύμφωνα με την Απογραφή του 2021.
## Γενικά
Ο Χορτιάτης βρίσκεται στους πρόποδες του όρους Χορτιάτης νοτιοανατολικά της Θεσσαλονίκης, σε απόσταση 18 χιλιομέτρων από το κέντρο της πόλης. Κατά τον Μακεδονικό αγώνα, οι Χορτιατινοί αγωνίστηκαν με σημαντικότερο μακεδονομάχο τον οπλαρχηγό Γεώργιο Αλεξόπουλο. Στον Χορτιάτη έλαβε χώρα κατά την Κατοχή το Ολοκαύτωμα του Χορτιάτη, στις 2 Σεπτεμβρίου του 1944, από τους Γερμανούς κατακτητές.

Στο όρος Χορτιάτης, κοντά στον οικισμό, βρίσκεται η Ιερά Μονή Μεταμορφώσεως του Σωτήρος η οποία ιδρύθηκε το 1961 από τον Μητροπολίτη Θεσσαλονίκης Παντελεήμονα τον Α' και το 1979 εντάχθηκε στην τότε νέα Ιερά Μητρόπολη Νεαπόλεως από τον Μητροπολίτη Νεαπόλεως και Σταυρουπόλεως Διονύσιο. Έκτοτε ανεγέρθηκαν σταδιακά τα νέα μοναστηριακά κτίρια και ο κεντρικός ναός.

## Αξιοθέατα

* Το **Παρεκκλήσι Αγίας Παρασκευής**. 

* Ο **[[Ιερός Ναός Μεταμορφώσεως του Σωτήρος Χορτιάτη|Ναός της Μεταμορφώσεως του Σωτήρος]]**, βυζαντινό μνημείο χρονολογούμενο στον 12ο αιώνα. 
* Ο **Ναός του Αγίου Γεωργίου**, θεμελιώθηκε το 1806 και εγκαινιάσθηκε το 1837. Το λιθόκτιστο πυργοειδές κωδωνοστάσιο τετράγωνης κάτοψης χτίστηκε το 1874, σύμφωνα με μία επιγραφή που φέρει.
* Ο **Ναός του Αγίου Ιωάννη του Προδρόμου** (1953)

## Φωτογραφίες

## Γνωστοί Χορτιατινοί
* Γεώργιος Αλεξόπουλος, Μακεδονομάχος οπλαρχηγός

## Αριθμητικά δεδομένα


Διάφορες πληροφορίες αποστάσεων είναι οι εξής:
### Αποστάσεις από γειτονικά χωριά

### Αποστάσεις αστικών κέντρων



## Παραπομπές


Κατηγορία:Δήμος Πυλαίας - Χορτιάτη
Κατηγορία:Κωμοπόλεις της περιφερειακής ενότητας Θεσσαλονίκης
Κατηγορία:Μαρτυρικά χωριά και πόλεις της Ελλάδας
Κατηγορία:Χωριά της περιφερειακής ενότητας Θεσσαλονίκης
Ministry of Sound Australia

200px|μικρογραφία|Το λογότυπο της Ministry of Sound Australia
Η **Ministry of Sound Australia Pty Ltd** είναι αυστραλιανή θυγατρική εταιρεία της Ministry of Sound Recordings Ltd. Αποτελεί την μεγαλύτερη εταιρεία μουσικών παραγωγών *Dance* μουσικής στην Αυστραλία και από τις μεγαλύτερες, συνολικά, δισκογραφικές στην χώρα της Ωκεανίας. Αν και ανήκει ολοκληρωτικά, ως θυγατρική, στην Ministry of Sound Recordings, έχει πλήρη ανεξαρτησία, αναφορικά με τις κινήσεις της εντός Αυστραλίας. Πριν από το 2006, η MoSA ήταν γνωστή με την ονομασία Ministry of Sound (UK) Pty Ltd.

Η Ministry of Sound Australia διαθέτει τις δικές της θυγατρικές δισκογραφικές εταιρείες, στις οποίες ανήκουν πολλοί εγχώριοι, αλλά και ξένοι μουσικοί. Τα άλμπουμ της Ministry of Sound Australia, και ειδικότερα το *[[The Annual]] & Clubbers Guide* τείνουν, τελευταία, να είναι ποιοτικότερα από αυτά της μητρικής της εταιρείας από το Ηνωμένο Βασίλειο, καθώς η MoSA παρέχει την δυνατότητα στους DJs που ανήκουν σε αυτή, να επιλέγουν οι ίδιοι ποια κομμάτια θα συμπεριλαμβάνονται στους δίσκους τους, κι αυτό παρά το γεγονός πως παράγει μόλις το 25%, σε αριθμό, των δίσκων που παράγει η μητρική της. Η MoSA βασίζεται περισσότερο σε *underground* καλλιτέχνες και κομμάτια, σε αντίθεση με την MoS UK, η οποία βασίζεται κυρίως στην εμπορική μουσική. Η MoSA, από την πλευρά της, επικεντρώνεται στην *underground dance μουσική σκηνή* της Αυστραλίας, κι αυτό γιατί η συγκεκριμένη μουσική σκηνή έχει εξελιχθεί σε βαθμό αντίστοιχο με αυτόν της Γερμανίας και των χωρών της Σκανδιναβίας.

Κάθε μουσική κυκλοφορία της MoSA από τα μέσα της δεκαετίας του 2000 και μετά, έλαβε την 1η θέση στα *[[ARIA Charts|ARIA]] compilation, club and dance charts*, ενώ εξακολουθεί να βρίσκεται εντός του *top 10* για εβδομάδες, ακόμη και μήνες, μετά την αρχική κυκλοφορία της.

Την περίοδο 1999-2007, την διανομή των παραγωγών της Ministry of Sound Australia είχε αναλάβει η EMI Music Group Australia. Από το 2008 και μετά, η *Ministry of Sound Australia* διαχειρίζεται, στον τομέα της διανομής, από την Universal Music Australia.

Σημαντικοί DJs οι οποίοι έχουν συμμετάσχει σε δίσκους της MoSA είναι, μεταξύ άλλων, οι Tall Paul, Groove Terminator, Mark Dynamix, Hook N Sling, Kid Kenobi, John Course, Axwell, Goodwill, Sean Quinn, DJ Brendon, The Aston Shuffle, MYNC, Steve Aoki, Stafford Brothers, Tommy Trash και The Bloody Beetroots.

## Εξωτερικοί σύνδεσμοι
* Επίσημη ιστοσελίδα

Κατηγορία:Δισκογραφικές εταιρίες
Survivor Series '05

Το **Survivor Series** (2005) ήταν μια διοργάνωση pay-per-view (PPV) της εταιρείας πάλης World Wrestling Entertainment (WWE).

## Λεπτομέρειες
Το Survivor Series υποστηρίχθηκε από την *Delta Force: Black Hawk Down* της NovaLogic και διεξάχθηκε στις 27 Νοεμβρίου 2005 στο Joe Louis Arena στο Ντιτρόιτ, Μίσιγκαν. Στο σόου συμμετείχαν παλαιστές και απο τα δύο brands της εταιρείας, το WWE Raw και το WWE SmackDown. Έξι αγώνες είχαν προγραμματιστεί για την κάρτα του ppv.

Τω πρότω απώ τα κίρια γαιγονότα ήταν ένας αγόνας Survivor Series 5 εναντήον 5. Εκί ι ομάδα του SmackDown ήρθε αντιμέτωπη με την Ομάδα του Raw. Η Ομάδα του SmackDown καίρδησαι με τον Ράντυ Όρτον να αποκλείει τον Σον Μάικλς και να μένει ο μοναδικός επιζών σε αγώνα Survivor Series για τρίτη συνεχόμενη χρονηά. Στους άλλους αγώνες του σόου, ο Πρωταθλητής WWE Τζον Σίνα νίκησε τον Κερτ Ανγκλ για να διατηρήσει τον τίτλο του. Ένας άλλος αγώνας ήταν ένας Last Man Standing μεταξύ του Τριπλ Έιτς και του Ρικ Φλερ. Ο Τριπλ Έιτς κέρδισε τον αγώνα αφού ο Φλερ δεν κατάφερε να σηκωθεί μέχρι ο διαιτητής να μετρήσει ως το δέκα.

## Αποτελέσματα

 Ο Έντι Γκερέρο θα έπαιρνε μέρος στον αγώνα, αλλά λόγω του θανάτου του ο Ράντυ Όρτον πήρε τη θέση του.

## Παραπομπές

## Εξωτερικοί συνδέσμοι
*Αφιέρωμα απο το LordOfRings.gr
*Επίσημη ιστοσελίδα του Survivor Series 2005

Κατηγορία:Πάλη
Μεταρρυθμιστικό Κίνημα (Βέλγιο)

Το **Μεταρρυθμιστικό Κίνημα** (γαλλ. Mouvement Réformateur) είναι ένα γαλλόφωνο βελγικό φιλελεύθερο κόμμα. Το κόμμα συμμετέχει στην κυβέρνηση του Έλιο Ντι Ρούπο και συμμετέχει στις κυβέρνήσεις της Βαλλωνίας και της Περιφέρειας Βρυξελλών μέχρι τις εκλογές του 2004. Από τις εκλογές του 2007, το κόμμα ήταν το μεγαλύτερο γαλλόφωνο κόμμα του Βελγίου μέχρι το 2010, όταν μεγαλύτερο γαλλόφωνο κόμμα έγινε το Σοσιαλιστικό Κόμμα. 

Το Μεταρρυθμιστικό Κίνημα αποτελεί συμμαχία τριών γαλλόφωνων και ενός γερμανόφωνου φιλελεύθερων κομμάτων. Το Φιλελεύθερο Μεταρρυθμιστικό Κόμμα (PRL) και το ρεζιοναλιστικό κόμμα Γαλλόφωνοι Δημοκρατικοί Φεντεραλιστές (FDF) ξεκίνησαν τη συμμαχία τους το 1993, ενώ προσχώρησε σε αυτή το προοδευτικό χριστιανοδημοκρατικό Κίνημα Πολιτών για την Αλλαγή (MCC). Η συμμαχία μετατράπηκε σε ενιαίο κόμμα στο συνέδριο του 2002, όπου το γερμανόφωνο Κόμμα για την Ελευθερία και την Πρόοδο. Το κόμμα είναι μέλος της Φιλελεύθερης Διεθνούς και του Ευρωπαϊκού Φιλελεύθερου Δημοκρατικού και Μεταρρυθμιστικού Κόμματος. Στις 25 Σεπτεμβρίου 2011, το FDF αποχώρησε από το κόμμα, εξαιτίας διαφωνιών με τον πρόεδρο του κόμματος Σαρλ Μισέλ, για τον οποίο θεωρούσαν ότι δεν υπερασπιζόταν τα δικαιώματα των γαλλόφωνων σχετικά με το θέμα της περιφέρειας Βρυξέλλών-Χάλε-Βιλβούρντε κατά τη διάρκεια του Βελγικού σχηματισμού κυβέρνησης 2010-2011. 

Παρόλο που η αρχική ιδεολογία του κόμματος ήταν ο κλασικός φιλελευθερισμός και η οικονομία της ελεύθερης αγοράς, στη συνέχεια ακολούθησε τη γενικότερη τάση των Βέλγων φιλελευθέρων προς τον κοινωνικό φιλελευθερισμό υπό την επίδραση του Ντιρκ Φερχόφστατ, ο αδερφός του οποίου, Γκι Φερχόφστατ ηγήθηκε του αντίστοιχου κόμματος της Φλάνδρας, τους Ανοιχτούς Φλαμανδούς Φιλελεύθερους και Δημοκράτες. 
## Έδρες σε κοινοβούλια

Κατηγορία:Βελγικά πολιτικά κόμματα
Κατηγορία:Φιλελεύθερα κόμματα στο Βέλγιο
Παγκόσμιο πρωτάθλημα Φόρμουλα 1 (1999)

Το **Παγκόσμιο Πρωτάθλημα της Φόρμουλα 1 του 1999** ήταν το 50ο πρωτάθλημα Φόρμουλα 1 που διοργάνωσε η FIA (Διεθνής Ομοσπονδία Αυτοκινήτου). Ο πρώτος αγώνας ήταν αυτός της Αυστραλίας, στις 7 Μαρτίου 1999 στη Μελβούρνη και το πρωτάθλημα ολοκληρώθηκε στις 31 Οκτωβρίου 1999 στην Ιαπωνία. Συνολικά διεξήχθησαν 16 αγώνες και έλαβαν μέρος 11 ομάδες.

Παγκόσμιος πρωταθλητής αναδείχθηκε ο Φινλανδός Μίκα Χάκινεν, για δεύτερη φορά στην καριέρα του, με διαφορά 2 βαθμών από τον δεύτερο Εντι Ιρβάϊν.  ενώ το πρωτάθλημα κατασκευαστών κατάκτησε η ομάδα της Ferrari, που έπειτα από 16 χρόνια θα ξεκινήσει από τη σαιζόν αυτή την καλύτερη περίοδο στην ιστορία της (1999–2004).

## Ομάδες και Οδηγοί

:† Όλοι οι κινητήρες έπρεπε να έχουν δέκα κυλίνδρους, διαμόρφωση V10 και κυβισμό του κινητήρα που να μην υπερβαίνει τα 3000 κυβικά.

### Αλλαγές οδηγών στη διάρκεια του πρωταθλήματος
(1): Ο Μίκα Σάλο αντικατέστησε σε έξι αγώνες τον Μίχαελ Σουμάχερ, ο οποίος είχε τραυματιστεί στο Βρετανικό Γκραν Πρι.

(2): Ο Μίκα Σάλο αντικατέστησε σε τρεις αγώνες τον Ρικάρντο Ζόντα, ο οποίος είχε τραυματιστεί στο Γκραν Πρι της Βραζιλίας.

(3): Ο Στεφάν Σαραζέν αντικατέστησε στο Γκραν Πρι της Βραζιλίας τον Λούκα Μπαντοέρ, ο οποίος είχε τραυματιστεί.

## Βαθμολογίες
### Βαθμολογία οδηγών
Η βαθμολογία για το πρωτάθλημα των οδηγών είχε ως εξής:

:**†**&nbsp;- Οδηγοί που δεν ολοκλήρωσαν τον αγώνα, αλλά πήραν κατάταξη

### Βαθμολογία κατασκευαστών

Η βαθμολογία για το πρωτάθλημα των κατασκευαστών είχε ως εξής:

## Παραπομπές


## Εξωτερικοί σύνδεσμοι

* Επίσημη ιστοσελίδα της Φόρμουλα 1

Φορμουλα 1
1999
Φράγμα Γκλένο

Το **Φράγμα Γκλένο** κατασκευάστηκε το 1923, στον ποταμό Γκλένο, στην κοιλάδα Σκάλβε (Valle di Scalve) στην επαρχία του Μπέργκαμο στη Βόρεια Ιταλία, για την παραγωγή ηλεκτρικής ενέργειας. Σαράντα μέρες μετά την ολοκλήρωση του έργου και την έναρξη της λειτουργίας του, τμήμα του φράγματος κατέρρευσε λόγω κακοτεχνιών, με αποτέλεσμα τεράστιες ποσότητες νερού να κατακλύσουν τα χωριά στην κοιλάδα, κοντά στο φράγμα, και να χάσουν τη ζωή τους 356 άνθρωποι. 

Το έργο ξεκίνησε το 1916. Σύμφωνα με τα αρχικά σχέδια, το φράγμα που θα κατασκευαζόταν θα ήταν τύπου βαρύτητας. Το 1920 άρχισε η κατασκευή των θεμελίων του. Στη συνέχεια όμως, για λόγους οικονομικούς, και χωρίς να αλλάξει η άδεια κατασκευής, τα σχέδια τροποποιήθηκαν και αποφασίστηκε το φράγμα να κατασκευαστεί ως φράγμα με καμάρες (τοξωτό), για το οποίο δεν απαιτούνται τόσα υλικά όσα για ένα φράγμα βαρύτητας. Έτσι το φράγμα κατασκευάστηκε ως φράγμα με καμάρες πάνω σε θεμέλια για φράγμα διαφορετικού τύπου και υπήρχαν ενδείξεις ότι το κύριο τμήμα του δεν είχε συνδεθεί σωστά με τα θεμέλια του. Εργάτες που διαμαρτυρήθηκαν για λάθη και παρατυπίες στην κατασκευή του έργου απολύθηκαν. Ήδη δε από το 1920 τοπικές αρχές είχαν καταγγείλει ότι στα θεμέλια του φράγματος δεν είχε χρησιμοποιηθεί σωστό τσιμεντοκονίαμα. Επίσης το τσιμέντο που χρησιμοποιήθηκε για την κατασκευή του έργου ήταν ενισχυμένο με anti-grenade scrap netting που είχε χρησιμοποιηθεί στον Α΄ Παγκόσμιο πόλεμο και εκτιμάται ότι σε αρκετά σημεία δεν είχε πλήρως στεγνώσει όταν γέμισε με νερό η λίμνη του φράγματος.

Στις 22 Οκτωβρίου του 1923 το φράγμα, ύψους 43 μ., ήταν έτοιμο και η λίμνη ήταν γεμάτη ύστερα από τις δυνατές βροχές που είχαν προηγηθεί. Το εργοστάσιο παραγωγής ηλεκτρικής ενέργειας ήταν ισχύος 3.728 KW(3,7MW).

Όμως σαράντα μόλις ημέρες μετά, την 1η Δεκεμβρίου του 1923, στις έξι και μισή το πρωί, τμήμα του φράγματος κατέρρευσε και μέσα σε μερικά λεπτά περίπου 4.500.000 κ.μ νερού ξεχύθηκαν και πλημμύρισαν την κοιλάδα προκαλώντας το θάνατο 356 κατοίκων στο Bueggio, στο Dezzo, στο Colere και στο Corna di Darfo. Τα νερά σταμάτησαν όταν έφτασαν στην λίμνη Ιζέο.

Σήμερα στο σημείο που κατέρρευσε το φράγμα υπάρχει μνημείο για τα θύματα του δυστυχήματος.

Μετά την καταστροφή στο φράγμα Γκλένο δόθηκε μεγάλη βαρύτητα στην σωστή κατασκευή των φραγμάτων και στην εκτίμηση των σχετικών κινδύνων και άρχισε να αποφεύγεται η κατασκευή φραγμάτων με καμάρες.

## Φωτογραφίες

File:Diga gleno.jpg|Το φράγμα Γκλένο πριν την κατάρρευση
File:Diga gleno1.jpg|Το φράγμα μετά την κατάρρευση τμήματός του το 1923
File:Centrale mazzunno1.jpg|Το εργοστάσιο παραγωγής ηλεκτρικής ενέργειας στο φράγμα κατεστραμμένο
File:Gleno interno.jpg|Φωτογραφία του φράγματος όπου φαίνεται το τμήμα που κατέρρευσε, το 2006
File:Gleno monumento.jpg|Το μνημείο για τα θύματα


## Παραπομπές


## Προτεινόμενη βιβλιογραφία
*Giacomo Sebastiano Pedersoli, Il disastro del Gleno, Bergamo, Grafica Gutenberg, 1973.

## Εξωτερικοί σύνδεσμοι

*http://digilander.libero.it/bibliotecacaivarallo/gleno.html
*http://scalve.it/gleno/default.htm

Γκλενο
Κατηγορία:Λομβαρδία
Μάσσα

Η **Μάσσα** () είναι πόλη της Τοσκάνης, στην Κεντρική Ιταλία. Αποτελεί το διοικητικό κέντρο της επαρχίας Μάσσα-Καρράρα. Βρίσκεται στην κοιλάδα του ποταμού Φρίτζιντο (Frigido), κοντά στο Άλπι Απουάνε (Alpi Apuane), περίπου 5 χλμ. από την Τυρρηνική θάλασσα. Στη Μάσσα κατοικούν 70.902 άτομα.

Η περιοχή της Μάσσα είναι δημοφιλής τουριστικός προορισμός. Επίσης, φιλοξενεί μια κοινότητα 600 βιομηχανικών και βιοτεχνικών δραστηριοτήτων, που βρίσκεται εντός της λεγόμενης Βιομηχανικής Ζώνης του Απουάνε, με άμεση απασχόληση για πάνω από 7.000 άτομα. Μαζί με τη διπλανή της πόλη Καρράρα, η Μάσσα είναι γνωστή για την εξόρυξη και την παραγωγή μαρμάρου.

## Ιστορία
Από τον 15ο έως τον 19ο αιώνα, η Μάσσα ήταν η πρωτεύουσα του πριγκιπάτου (αργότερα δουκάτου) της επαρχίας Μάσσα-Καρράρα. Διοικούταν από τις οικογένειες Σίμπο (Cybo) και Σίμπο-Μαλασπίνα (Cybo-Malaspina). Η Μάσσα είναι η πρώτη πόλη της Ευρώπης στην οποία η μαγνητική βελόνα της πυξίδας χρησιμοποιήθηκε στα ορυχεία για να χαρτογραφήσει και να καθορίσει τον βαθμό των ιδιοτήτων των ορυχείων που έχουν στην κατοχή τους οι διάφοροι ιδιοκτήτες.

Το 1829 η πόλη παραδόθηκε στον αυστριακό κλάδο της οικογένειας Έστε. Το 1859, κατά τη διάρκεια της διαδικασίας της ιταλικής ενοποίησης, εντάχθηκε το Βασίλειο της Σαρδηνίας.

### Τίτλος
Ως τιτουλάριος Δούκας της Μόντενα, ο σημερινός κάτοχος του τίτλου του Δούκα της Μάσσα είναι ο πρίγκιπας Λόρεντζ του Βελγίου, αρχιδούκας της Αυστρίας. 

## Αξιοθέατα
Τα αξιοθέατα της Μάσσα είναι:
*Το κάστρο της οικογένειας Μαλασπίνα (15ος αιώνας) με θέα την πόλη από έναν λόφο
*Το αναγεννητικό παλάτι των Δουκών, στην Πιάτζα Αράνσι
*Ο Καθεδρικός ναός
*Πιάτζα ντέγκλι Αράνσι
*Πιάτζα Μερκούριο
*Μαρίνα ντι Μάσσα

## Διοικητικές Διαιρέσεις
Αλτανάνα, Αλτέτα, Αντόνα, Μπάιτα, Μπαργκάνα, Μπεργκιόλα, Μποντάνο, Μπόρκο ντελ Πόντε, Μποτζόνε, ντι Σα 'Σέσο, Καλιέλια, Καμπρέτσια, Κανεβάρα, Καπατσόλα, Κασάνια, Κασέτε, Κασόνε, Καστανιάρα, Καστανιετόλα, Καστανιόλα, Τσερβάρα, Τσίνκε Βιέ, Τσιρεμέα, Κοντουπίνο, Κουπίντο, Φόρνο, Λα Τζιοκόντα, Γκοτάρα, Γκρόντα, Γκροντίνι, Γκουαντίνε, Λε λάρε, Λαβάτσιο, Μαρίνα ντι Μάσσα, Μιρτέτο, Μόντε Πέπε, Ορτόλα, Παριάνα, Παρτάτσια, Πιάν ντέλα Φιόμπα, Πόγκι, Πογκιόλο, Πογκιολέτο, ιλ Πόντε, Ποβερόμο, Ποβερόμο Μάτσιε, Πράτα, Πουλίτσε, Κουερκιόλι, Ρεντισέσι, Ρεμόλα Ρεσκέτο, Ρισκορτόλα, Ριντσιόστρα, Ρότσα, Ρομανιάνο, Ρόντσι, Σαν Κάρλο Τέρμε, Σαν Κριστόφορο, Σαν Λεονάρντο, Σαν Λορέντσο, Σάντα Λούτσια, ιλ Σάντο, Σέι Πόντι, Τουράνο, Βεργέτο, Λε Βιλλέτε, Βολπιλιάνο, Ζέκα.

## Μεταφορές
Υπάρχει το σιδηροδρομικό κέντρο της Μάσσα, το οποίο άνοιξε το 1862, αποτελεί μέρος της σιδηροδρομικής γραμμής Πίζας-Λα Σπέτζια-Γένοβα.

## Διεθνείς Σχέσεις
Αδελφοποιημένες πόλεις:
*22px|χωρίς-πλαίσιο Bad Kissingen, Γερμανία, από το 1960
*22px|χωρίς-πλαίσιο Vernon, Γαλλία
*22px|χωρίς-πλαίσιο Nowy Sącz, Πολωνία, από το 2007

## Παραπομπές


## Πηγές
*http://demo.istat.it/pop2008/index1.html 

## Εξωτερικοί σύνδεσμοι

* 


Μασσα
Κωνσταντίνος Παγκράτης

Ο **Κωνσταντίνος Παγκράτης** (1918-2004) ήταν Κερκυραίος αρχιμουσικός (σε μπάντες, χορωδίες και μαντολινάτες), καθηγητής θεωρητικών, δάσκαλος και κατασκευαστής μουσικών οργάνων και βραβευμένος συνθέτης μπάντας. Στη διάρκεια της υπερπεντηκονταετούς σταδιοδρομίας του έφερε σε επαφή με τη μουσική  πολλούς  συμπατριώτες του και όλοι σχεδόν οι σημερινοί Κερκυραίοι μουσικοί υπήρξαν με τον ένα ή τον άλλο τρόπο μαθητές του.

## Βιογραφία
Σπούδασε στο Εθνικό Ωδείο και είναι τακτικό μέλος της Ένωσης Ελλήνων Αρχιμουσικών. Κατά καιρούς διετέλεσε αρχιμουσικός στις Φιλαρμονικές: Άνω Κορακιάνας, Λιαπάδων, Καρουσάδων, Αγίου Ματθαίου και Γαστουρίου, ενώ δίδαξε επί 27 χρόνια ξύλινα πνευστά στην "Παλιά" Φιλαρμονική (1945-68 και 1986-89). 

Το 1976 βραβεύτηκαν σε Διαγωνισμό τόσο η Φιλαρμονική της Άνω Κορακιάνας--υπό τη διεύθυνσή του--ως η καλύτερη 
Φιλαρμονική της κερκυραϊκής ενδοχώρας όσο και ο ίδιος ως ο συνθέτης των καλύτερων εμβατηρίων που ακούστηκαν στον Διαγωνισμό (πήρε το αναμνηστικό  Μετάλλιο από τον τότε Πρόεδρο της Δημοκρατίας Κων/νο Τσάτσο). 

Δίδαξε επίσης θεωρία και έγχορδα επί 7 χρόνια στο Ωδείον Κερκύρας (1967-72) και διηύθυνε τη Χορωδία του Αγίου Σπυρίδωνα. Υπήρξε ιδρυτής και επί 22 χρόνια επικεφαλής της Κερκυραϊκής Καντάδας (1954-67 και 1973-80) με την οποία «άφησε εποχή», ιδρύοντας 1954 τη Χορωδία της, το 1955 τη μικρή Συμφωνική Ορχήστρα της και το 1956 την 23μελή Μαντολινάτα της. Επίσης υπήρξε επί 8ετία (1983-91) διοργανωτής και αρχιμουσικός της 30μελούς Δημοτικής Κερκυραϊκής Μαντολινάτας  Ο Κ. Παγκράτης δίδαξε επίσης μαντολίνο στο Μουσικό Γυμνάσιο της Κέρκυρας (1992-93).
Ως συνθέτης, έγραψε αρκετά κομμάτια για μπάντα, χορωδία, μαντολινάτα, κ.λπ. (κάλαντα, εμβατήρια, μάρτσιες, βαλς, τανγκό, μαζούρκες, φοξ-τροτ, ελλ. χορούς, κ.λπ.). Το εμβατήριό του "Στον Κυβερνήτη μας" ("To our Captain") βραβεύτηκε το 1943 στην Αίγυπτο και παίζεται ώς σήμερα από την Μπάντα του Ναυτικού. Παίζονται επίσης από διάφορες Φιλαρμονικές οι μάρτσιες του: "Των Μυροφόρων" και "11η Αυγούστου" (Αγία 
Βαρβάρα).

Παράλληλα με τη διδασκαλία του στο ωδείο της Κερκυρας διατηρούσε και εργαστήριο κατασκευής μουσικών οργάνων όπου έφτιαξε χειροποίητα μουσικα όργανα κυρίως μαντολίνα και κιθάρες τα οποία και διέθεται στους μαθητές του προκειμένου να επιτελέσει τους εκπαιδευτικούς του σκοπούς. 

Κατηγορία:Αναδημοσιευθέντα λήμματα
Κατηγορία:Έλληνες μουσικοί
Λειτουργία Προηγιασμένων Τιμίων Δώρων

Η **Λειτουργία των Προηγιασμένων Τιμίων Δώρων** είναι μια αρχαιότατη χριστιανική λειτουργία που τελείται εντός των Ιερών Ναών και διακρίνεται από μεγάλη κατάνυξη και μεγαλοπρέπεια. 

Η Λειτουργία αυτή τελείται κάθε Τετάρτη και Παρασκευή στη διάρκεια των έξι εβδομάδων της Μεγάλης Τεσσαρακοστής, καθώς επίσης τη Μεγάλη Δευτέρα, τη Μεγάλη Τρίτη και τη Μεγάλη Τετάρτη, στην Εβδομάδα των Παθών.
Κατά τη Λειτουργία αυτή δεν καθαγιάζονται στη Προσκομιδή νέα Τίμια Δώρα, αλλά για την Θεία Μετάληψη προσφέρονται τα καθαγιασμένα από την προηγούμενη Κυριακή, εξ ου και η ονομασία της "Προηγιασμένη Θεία Λειτουργία".
Η Λειτουργία των Προηγιασμένων Τιμίων Δώρων τελείται σε συνδυασμό με την Ακολουθία του Εσπερινού. Συγκεκριμένα αφού ψαλούν τα λεγόμενα "εσπέρια στιχηρά" και γίνει η "μικρά είσοδος" του ιερού Ευαγγελίου, αναγιγνώσκονται δύο περικοπές από την Παλαιά Διαθήκη μεταξύ των οποίων ο ιερουργός ιερέας ή πρωθιερέας ή αρχιμανδρίτης, κρατώντας στο ένα χέρι λαμπάδα και στο έτερο θυμιατό, εξέρχεται στην Ωραία Πύλη εκφωνώντας το "*Σοφία. Ορθοί. Φως Χριστού φαίνη πάσιν*". Ακολουθεί ο ύμνος "*Κατευθυνθήτω η προσευχή μου...*", που ψάλλεται έξι φορές και στη συνέχεια ο διάκονος καλεί τους κατηχουμένους να εξέλθουν του κυρίως ναού, ενώ στη συνέχεια -αντί του Χερουβικού ύμνου- ψάλλεται ο υπέροχος ύμνος "*Νυν αι δυνάμεις των Ουρανών...*".

Αμέσως μετά τα παραπάνω ακολουθεί η ιδιόρρυθμη κατανυκτική και με απόλυτη σιγή έξοδος των προηγιασμένων Τιμίων Δώρων, από την αριστερή πύλη του εικονοστασίου,  φερόμενων υπό τον λειτουργό στο ύψος της κεφαλής του καλυπτόμενων από τον "αέρα". Μετά την είσοδο στο ιερό βήμα, συνεχίζει η Λειτουργία, όπως η συνήθης της Κυριακής χωρίς καμία άλλη διαφορά.

## Πηγές
* "Νεώτερον Εγκυκλοπαιδικόν Λεξικόν Ηλίου"    

Κατηγορία:Λειτουργική
Κατηγορία:Ορθόδοξη Θεία Λειτουργία
Τζον Βόιτ

Ο **Τζόναθαν (Τζον) Βίνσεντ Βόιτ** (αγγλικά: Jonathan (Jon) Vincent Voight), (γενν. 29 Δεκεμβρίου 1938) είναι Αμερικανός ηθοποιός, βραβευμένος με Όσκαρ Α' ανδρικού ρόλου για την ερμηνεία του το 1978 στην ταινία *[[Ο γυρισμός]]* (*Coming Home*) και με τρεις Χρυσές Σφαίρες. Ο Βόιτ είναι πατέρας της ηθοποιού Αντζελίνα Τζολί και του ηθοποιού Τζέιμς Χέβεν. 

Ο Βόιτ έγινε γνωστός στα τέλη της δεκαετίας του '60 με την ερμηνεία του το 1969 στην ταινία *[[Ο Καουμπόι του Μεσονυχτίου|Ο καουμπόι του μεσονυχτίου]]* (*Midnight Cowboy*) του Τζον Σλέσιντζερ, όπου υποδύθηκε, στο πλευρό του Ντάστιν Χόφμαν, έναν άνδρα από την επαρχία που προσπαθεί να γίνει ζιγκολό. Κατά τη δεκαετία του '70 έγινε αστέρας του Χόλιγουντ με τις ερμηνείες του στις ταινίες: *[[Όταν ξέσπασε η βία]]* (*Deliverance*, 1972), όπου ερμήνευσε το ρόλο ενός επιχειρηματία του οποίου το σαββατοκύριακο με τους φίλους καταστρέφεται από μια ομάδα κακοποιών, *[[Απόρρητος Φάκελος Οντέσσα|Απόρρητος φάκελος Οντέσσα]]* (*The Odessa File*, 1974), όπου εμφανίστηκε στο ρόλο ενός Γερμανού δημοσιογράφου που προσπαθεί να ξεσκεπάσει ένα κύκλωμα νεοναζί, *Ο γυρισμός* (*Coming Home*, 1978), όπου εμφανίστηκε στο πλευρό της Τζέιν Φόντα στο ρόλο ενός παραπληγικού ήρωα του πολέμου του Βιετνάμ, ταινία για την οποία κέρδισε Όσκαρ και *[[Ο πρωταθλητής (ταινία, 1979)|Ο πρωταθλητής]]* (*The Champ*, 1979), όπου εμφανίστηκε στο ρόλο ενός απένταρου πρώην πυγμάχου που προσπαθεί να τα βγάλει πέρα και να μεγαλώσει τον γιο του. 

Η δημοτικότητά του άρχισε να πέφτει κατά τη δεκαετία του '80, αν και η ερμηνεία του στην ταινία *Το τρένο της μεγάλης φυγής* (*Runaway Train*, 1985), του Αντρέι Κοντσαλόφσκι, του χάρισε άλλη μια υποψηφιότητα Όσκαρ και την εύνοια των κριτικών. Κατά τη διάρκεια της δεκαετίας του '90 άρχισε να εμφανίζεται σε δευτεραγωνιστικούς ρόλους, με σημαντικότερο εκείνον στην ταινία *Ο βροχοποιός* (*The Rainmaker*, 1997). Κατά τη διάρκεια της δεκαετίας του 2000, οι ερμηνείες του σε βιογραφικές ταινίες έλαβαν θετικές κριτικές. Η εμφάνισή του στην ταινία *Άλι* (*Ali*, 2001), όπου ερμήνευσε τον αθλητικογράφο Χάουαρντ Κοζέλ, του χάρισε υποψηφιότητα για Όσκαρ Β' ανδρικού ρόλου.

## Φιλμογραφία

## Παραπομπές


## Εξωτερικοί σύνδεσμοι

* Τζον Βόιτ , σελίδα στον ιστότοπο Cine.gr .
* Τζον Βόιτ, σελίδα στον ιστότοπο της Internet Movie Database .

Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με BAFTA
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Εμπρός (πολιτικό κόμμα)

Το **Εμπρός** (ολλ. *Vooruit*) είναι ένα βελγικό σοσιαλδημοκρατικό κόμμα της Φλάνδρας. Στο παρελθόν, το κόμμα ονομαζόταν **Σοσιαλιστικό Κόμμα** (*Socialistische Partij*, SP) και μετέπειτα ονομάστηκε **Εναλλακτικό Σοσιαλιστικό Κόμμα** (*Socialistische Partij Anders*). Το κόμμα ιδρύθηκε έχοντας αποσπαστεί από το Βελγικό Σοσιαλιστικό Κόμμα, το οποίο με τη σειρά του αποσπάστηκε από το Βελγικό Εργατικό Κόμμα. Από τις 6 Δεκεμβρίου 2011, το κόμμα συμμετέχει στην κυβέρνηση του Έλιο Ντι Ρούπο, μαζί με το γαλλόφωνο ομόλογό του Σοσιαλιστικό Κόμμα.
## Έδρες σε κοινοβούλια

Κατηγορία:Βελγικά πολιτικά κόμματα
Κατηγορία:Σοσιαλδημοκρατικά κόμματα
Εθνική Οδός 6

Ο όρος **Εθνική Οδός 6** αναφέρεται σε διάφορες εθνικές οδούς αριθμημένες με τον αριθμό 6, όπως οι παρακάτω: 

* Εθνική Οδός 6 (Ελλάδα), εθνική οδός στην Ελλάδα.
* Εθνική Οδός 6 (Ισραήλ), εθνική οδός στο Ισραήλ.
Ελληνικές βουλευτικές εκλογές 1861

Οι **ελληνικές βουλευτικές εκλογές του 1861** έγιναν από την κυβέρνηση Αθ. Μιαούλη, μετά τη διάλυση της Βουλής στις 16 Νοεμβρίου 1860 από τον Βασιλιά Όθωνα. Το Δεκέμβριο, ο Όθωνας έδωσε εντολή σχηματισμού κυβέρνησης στον Καλλέργη, τον οποίο κάλεσε για το σκοπό αυτό από το Παρίσι όπου υπηρετούσε ως πρέσβης. Ο Καλλέργης αρνήθηκε και ο Όθωνας προκήρυξε εκλογές, οι οποίες έγιναν στις 16 Ιανουαρίου 1861. Στις εκλογές εκλέχθηκαν 138 υποψήφιοι που υποστήριζαν τη φιλοβασιλική κυβέρνηση Μιαούλη.

Στις προηγούμενες εκλογές του 1859 είχε και πάλι κερδίσει ο Αθανάσιος Μιαούλης, η κυβέρνηση του οποίου διατηρήθηκε πάνω ένα χρόνο από τις εκλογές του 1861,  μέχρι τις 26 Μαΐου 1862 οπότε ανέλαβε η Κυβέρνηση Ιωάννη Κολοκοτρώνη 1862. Για τις εκλογές του 1861 έγιναν κατηγορίες για παρανομίες.

## Βουλευτές που εκλέχτηκαν

* Τσαλαμιδάς, Πατρών
* Ρικάκης, Πατρών
* Αντωνόπουλος, Πατρών
* Περικλής Καλαμογδάρτης, Πατρών

## Παραπομπές


1861
Σαιντ Πωλ (Μινεσότα)

Το **Σαιντ Πωλ** (, εν συντομία *St. Paul*, *Άγιος Παύλος*), είναι η πρωτεύουσα και δεύτερη μεγαλύτερη πόλη της αμερικανικής πολιτείας Μινεσότα. Σύμφωνα με την απογραφή του 2010, το Σαιντ Πωλ είχε 285.068 κατοίκους, γεγονός που το κατέτασσε ως την 67η μεγαλύτερη πόλη στις Ηνωμένες Πολιτείες. Το Σαιν Πωλ είναι έδρα της κομητείας Ράμσεϊ, της μικρότερης και πιο πυκνοκατοικημένης στη Μινεσότα. Η πόλη είναι κτισμένη στην ανατολική όχθη του Μισισιπή, κοντά στις εκβολές του ποταμού Μινεσότα, δίπλα στη Μινεάπολις. Η μητροπολιτική περιοχή Μινεάπολις-Σαιν Πωλ αριθμεί 3,3 εκατομμύρια κατοίκους και είναι η 16η μεγαλύτερη στις Ηνωμένες Πολιτείες.

## Ιστορία

Η πόλη δημιουργήθηκε κοντά σε παλαιότερους ινδιάνικους καταυλισμούς. Η πόλη αναπτύχθηκε εξαιτίας της εγγύτητάς της στο οχυρό Φορτ Σνέλλινγκ, το οποίο κατασκευάστηκε το 1819. Αρχικά η πόλη δημιουργήθηκε στη σημερινή περιοχή Λάμπερτς Λάντινγκ, όπου ο Πιερ «Πιγς Άι» Παράντ κατασκεύασε μια ταβέρνα, με αποτέλεσμα ο οικισμός να γίνει γνωστός ως «Πιγκς Άι» (μάτι γουρουνιού). Ο Λουσιέν Γκαλτιέρ, ο πρώτος ρωμαιοκαθολικός πάστορας που υπηρέτησε στη Μινεσότα μετονόμασε την πόλη σε Σαιντ Πωλ (Άγιος Παύλος). Η πόλη επιλέχθηκε για πρωτεύουσα της Μινεσότα το 1849.

## Σύγχρονη πόλη
Αν και η Μινεάπολη είναι πιο γνωστή ως πόλη, το Σαιντ Πωλ είναι έδρα σημαντικό ιδρυμάτων και υπηρεσιών, καθώς και είναι έδρα της πολιτειακής κυβέρνησης. Η πόλη είναι γνωστή για το Xcel Energy Center, έδρα της ομάδας χόκεϊ επί πάγου Μινεσότα Γουάιλντ, και για το Μουσείο Επιστημών της Μινεσότα. Ως σημαντικό επιχειρηματικό κέντρο στα βόρεια Μεσοδυτικά είναι έδρα αρκετών επιχειρήσεων, όπως η εταιρεία Ecolab.

## Διοίκηση
Δήμαρχος είναι η Καόλι Χερ από τις 2 Ιανουαρίου 2026.

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις της Μινεσότα
Κατηγορία:Έδρες κομητειών της Μινεσότα
Πανελλήνιες διοργανώσεις ποδοσφαίρου άμμου

Οι επίσημες πανελλήνιες διοργανώσεις ποδοσφαίρου άμμου, διοργανώνονται από την Επιτροπή Ποδοσφαίρου Άμμου της ΕΠΟ. Η πρώτη διοργάνωση που διεξήχθη ήταν το πρωτάθλημα ανδρών το 2013.

Το μπιτς σόκερ, αποτελεί το τρίτο είδος ποδοσφαίρου για το οποίο διοργανώνονται επίσημα πρωταθλήματα στην Ελλάδα, μετά το ποδόσφαιρο και το ποδόσφαιρο σάλας.

Το επίσημο πρωτάθλημα ανδρών διεξήχθη για πρώτη φορά από την ΕΠΟ το 2013, εως τότε είχαν γίνει 12 διοργανώσεις από την *Πανελλήνια Ένωση Ποδοσφαίρου Άμμου*.

Υπάρχουν συνολικά τέσσερεις επίσημες διοργανώσεις:

*Πρωτάθλημα Α' Εθνικής ανδρών (6 ομάδες το 2017)
*Πρωτάθλημα Α' Εθνικής γυναικών (4 ομάδες το 2016)
*Κύπελλο Ελλάδος ανδρών
*Κύπελλο Ελλάδος γυναικών

## Διοργανώσεις ανδρών
### Πανελλήνιο πρωτάθλημα
Διοργανώτρια αρχή των πρωταθλημάτων ήταν η Πανελλήνια Ένωση Σωματείων Ποδοσφαίρου Άμμου.

### Α΄ Εθνική κατηγορία
Διοργανώτρια αρχή των πρωταθλημάτων είναι η Ελληνική Ποδοσφαιρική Ομοσπονδία.

### Κύπελλο Ελλάδος

## Διοργανώσεις γυναικών
### Πανελλήνιο πρωτάθλημα
Διοργανώτρια αρχή των πρωταθλημάτων ήταν η Πανελλήνια Ένωση Σωματείων Ποδοσφαίρου Άμμου.

### Α΄ Εθνική κατηγορία
Διοργάνωση Ελληνικής Ποδοσφαιρικής Ομοσπονδίας.

### Κύπελλο Ελλάδος

## Παραπομπές


## Εξωτερικοί σύνδεσμοι
*Ιστότοπος Ε.Π.Ο.

μπιτς σοκερ
Σαιντ Λούις

Το **Σαιντ Λούις** (αγγλικά: **St. Louis, Missouri**, , στην τοπική διάλεκτο ), είναι πόλη των ΗΠΑ στα ανατολικά όρια της πολιτείας του Μιζούρι. Το Σαιντ Λούις είναι ανεξάρτητη πόλη (και δεν ανήκει δηλαδή σε κάποια κομητεία).  

Με πληθυσμό 301,578 κατοίκους (σύμφωνα με την απογραφή του 2020), είναι η 65η μεγαλύτερη πόλη στις Ηνωμένες Πολιτείες και η δεύτερη μεγαλύτερη στην πολιτεία, μετά το Κάνσας Σίτι. Η μητροπολιτική περιοχή του Σαιντ Λούις, έχει πληθυσμό 2,820,253 κατοίκους (σύμφωνα με εκτιμήσεις για το 2020) και είναι η μεγαλύτερη στην πολιτεία καθώς και η 20η μεγαλύτερη μητροπολιτική περιοχή στις ΗΠΑ. 

## Ιστορικά στοιχεία
Το Σαιντ Λούις ιδρύθηκε το 1764 από τον Πιερ Λακλέντ και τον Ογκίστ Σουτώ και με την αγορά της Λουιζιάνα έγινε σημαντικός λιμένας στο Μισισιπή. Αναπτύχθηκε γρήγορα μετά τον Αμερικανικό Εμφύλιο και στα τέλη του 19ου αιώνα έγινε η τέταρτη μεγαλύτερη πόλη των Ηνωμένων Πολιτειών. Το Σαιντ Λούις διοργάνωσε την Διεθνή Έκθεση  και τους Θερινούς Ολυμπιακούς Αγώνες του 1904. Το 1950 ο πληθυσμός στη πόλη έφτασε το μέγιστό του, 856.796 κατοίκους, αλλά από τότε ο πληθυσμός στην πόλη μειώνεται.

## Οικονομία
Η οικονομία του Σαιντ Λούις βασίζεται στις υπηρεσίες, το εμπόριο, τις κατασκευές και τον τουρισμό. Η πόλη είναι γνωστή για την Γκειτγουέι Αρτς, μια αψίδα ύψους 192 μέτρων που κατασκευάστηκε το 1965 και συμβολίζει την πύλη εισόδου στην Αμερικανική Δύση.

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις του Μιζούρι
Κατηγορία:Διοργανώτριες πόλεις Θερινών Ολυμπιακών Αγώνων
Νίσαβα

Ο **Νίσαβα** ( και ) είναι ποταμός της Σερβίας, δεξιός παραπόταμος του Νότιου Μοράβα που και αυτός με τη σειρά του είναι παραπόταμος του Δούναβη.

Οι πηγές του Νίσαβα βρίσκονται στη Βουλγαρία, στην οροσειρά του Αίμου,και το μήκος του είναι 218 χιλιόμετρα.

Η λεκάνη απορροής του έχει έκταση 3.950 τ.χλμ.

Η κοιλάδα του ποταμού είναι πολύ σημαντική συγκοινωνιακά από τα αρχαία χρόνια, γιατί δημιουργεί ένα φυσικό πέρασμα από την πεδιάδα του Δούναβη και το Παννονικό βαθύπεδο προς την κοιλάδα του Έβρου και την Κωνσταντινούπολη. Ακόμη και σήμερα από την κοιλάδα διέρχονται η οδική και σιδηροδρομική οδός Βελιγραδίου-Σόφιας και είναι τμήμα του Ευρωπαϊκού Αυτοκινητόδρομου 80 (**Ε-80**).

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Σερβίας
Κατηγορία:Ποταμοί της Βουλγαρίας
Κατηγορία:Παραπόταμοι του Μεγάλου Μοράβα
Ανταρκτικός κύκλος

Στην Αστρονομία, Γεωγραφία και Ναυτιλία ως **ανταρκτικός κύκλος** ορίζεται ο επί της Γης και της ουράνιας σφαίρας παράλληλος κύκλος (ως προς τον Ισημερινό) του νοτίου ημισφαιρίου, γεωγραφικού πλάτους, (ή απόκλισης) **66** μοιρών και **33** λεπτών, ή αντίθετα που απέχει από τον Νότιο Πόλο 23° και 27' (πολική απόσταση).

Η δε σφαιρική ζώνη που περιλαμβάνεται από τον Νότιο Πόλο μέχρι το παραπάνω νότιο γεωγραφικό πλάτος ονομάζεται **Ανταρκτική ζώνη**, ή **Νότια κατεψυγμένη ζώνη**. Ουσιαστικά ο Ανταρκτικός κύκλος χωρίζει την Ανταρκτική ζώνη από την Νότια Εύκρατη ζώνη της οποίας και αποτελεί τον νοτιότερο γεωγραφικό πλάτος. 
Το αξιοπερίεργο που συμβαίνει στη ζώνη αυτή, λόγω της κλίσης του άξονα της Γης, 23,5° ως προς το επίπεδο της εκλειπτικής, είναι ότι κατ΄ έτος μία ημέρα το χρόνο ο Ήλιος δεν δύει, όπου το μεσονύκτιο είναι ημέρα, ο δε Ήλιος αποκαλείται "Ήλιος του μεσονυκτίου". Τούτο δε συμβαίνει περί τις 22 Δεκεμβρίου, (Νότιο ηλιοστάσιο), αλλά και αντίθετα επί μία ημέρα ο Ήλιος δεν ανατέλλει, αυτό δε συμβαίνει περί τις 21 Ιουνίου, (Βόρειο ηλιοστάσιο). Συνέπεια των παραπάνω είναι η δύση και η ανατολή Ηλίου να επαναλαμβάνονται, θεωρητικά, μετά από 24 ώρες, αντί 12, δηλαδή 24ωρη ημέρα, 24ωρη νύκτα αντίστοιχα. Το φαινόμενο αυτό καταγράφεται στο ημερολόγιο Γεφύρας των πλοίων που κινούνται στη περιοχή συνεχίζοντας κανονικά νυκτερινό πλου, με αναγκαστική διακοπή μόνο των συνήθων εργασιών καταστρώματος.

Τέλος σημειώνεται ότι εκ της παραπάνω ονομασίας της ζώνης και ο περιλαμβανόμενος σ΄ αυτήν Νότιος Πόλος ονομάζεται επίσης Ανταρκτικός Πόλος, ή για την Ουράνια σφαίρα Ουράνιος Ανταρκτικός Πόλος. 
* Αντίθετα αυτών είναι ο Αρκτικός Κύκλος και η Αρκτική ζώνη στο Βόρειο Ημισφαίριο.

## Δείτε επίσης
*Ανταρκτική
*Ισημερινός
*Τροπικός του Καρκίνου
*Τροπικός του Αιγόκερω
*Αρκτικός Κύκλος

## Πηγές
* "Εγκυκλοπαίδεια Πάπυρος Larousse Britannica" τομ.9ος, σελ.368.

## Εξωτερικοί σύνδεσμοι
* Ανταρκτικός κύκλος org
* Χάρτης Ανταρκτικού κύκλου

Κατηγορία:Γεωγραφία της Ανταρκτικής
Κατηγορία:Χαρτογραφία
Κατηγορία:Ανταρκτική
Ανοιχτοί Φλαμανδοί Φιλελεύθεροι και Δημοκράτες

Οι **Ανοιχτοί Φλαμανδοί Φιλελεύθεροι και Δημοκράτες** (ολλ. *Open Vlaamse Liberalen en Democraten*) είναι ένα βελγικό φιλελεύθερο κόμμα της Φλάνδρας. Το κόμμα ιδρύθηκε το 1992 και προέκυψε από το παλαιότερο Κόμμα για την Ελευθερία και την Πρόοδο και από ορισμένους πολιτικούς από άλλα κόμματα. Το κόμμα ηγήθηκε τριών κυβερνήσεων υπό τον Γκι Φερχόφστατ, από το 1999 μέχρι τον Μάρτιο του 2008. Πιο πρόσφατα, σε ομοσπονδιακό επίπεδο, το κόμμα ηγήθηκε της λεγόμενης μωβ συμμαχίας την περίοδο 2003-2007 με τη συμμετοχή του Εναλλακτικού Σοσιαλιστικού Κόμματος, του Κοινωνικού Φιλελεύθερου Κόμματος, του γαλλόφωνου Σοσιαλιστικού Κόμματος και του Μεταρρυθμιστικού Κινήματος.

Στο Φλαμανδικό Κοινοβούλιο, το κόμμα ηγήθηκε κυβέρνησης συνεργασίας με το Εναλλακτικό Σοσιαλιστικό Κόμμα, το Κοινωνικό Φιλελεύθερο Κόμμα και το Χριστιανοδημοκρατικό και Φλαμανδικό Κόμμα από το 2004 μέχρι το 2009. Επίσης, συμμετείχε στην πρώτη και στη δεύτερη κυβέρνηση του Υβ Λετέρμ, στην πρώτη κυβέρνηση του Χέρμαν βαν Ρομπέι και στην κυβέρνηση του Έλιο Ντι Ρούπο.

Ιδεολογικά, το κόμμα ξεκίνησε ως οικονομικό φιλελεύθερο κόμμα με επιρροές από τον θατσερισμό υπό την ηγεσία του Φερχόφστατ. Στην πορεία, ωστόσο, το κόμμα μετακινήθηκε περισσότερο προς το κέντρο και εγκατέλειψε ένα μεγάλο μέρος της ιδεολογίας του περί ελεύθερης αγοράς, εξαιτίας εν μέρει της επιρροής του αδερφού του Γκι Φερχόφστατ, Ντιρκ. Ο πρώην επικεφαλής του κόμματος Μπαρτ Σόμερς κάλεσε για μία «επανάσταση» μέσα στο κόμμα, λέγοντας ότι «ένα φιλελεύθερο κόμμα θα πρέπει να είναι μόνο προοδευτικό και κοινωνικό».

Από το 2000 μέχρι το 2004, το κόμμα έχασε ένα σημαντικό μέρος της ιδεολογικής του επιρροής. Ορισμένα πρώην στελέχη του κόμματος, όπως ο Μπουντεβάιν Μπουκέρτ, πρόεδρος του Nova Civitas, άσκησε ισχυρή κριτική στο κόμμα. Άλλοι άσκησαν κριτική στο κόμμα για την πολιτική της προώθησης του βελγικού συμβιβασμού, το οποίο ενίσχυσε το γαλλόφωνο Σοσιαλιστικό Κόμμα, το οποίο τάσσεται υπέρ της διατήρησης της ομοσπονδίας του Βελγίου, να κερδίσει πλεονέκτημα στον σχηματισμό κυβέρνησης.

Το 2004, το κόμμα συμμάχησε με το μικρότερο φιλελεύθερο κόμμα Βιβάντ τόσο στις φλαμανδικές όσο και στις ευρωπαϊκές εκλογές. Το κόμμα έχασε τις εκλογές από το Χριστιανοδημοκρατικό και Φλαμανδικό Κόμμα, καθώς και από το ακροδεξιό Φλαμανδικό Μπλοκ. Οι εσωτερικές διαμάχες, η υποστήριξη στα εκλογικά δικαιώματα των μεταναστών και μία ανεπιτυχής οικονομική πολιτική θεωρείται πως οδήγησαν το κόμμα σε αποτυχία.

Στις 19 Ιουνίου 2004 το κόμμα διαπραγματεύτηκε επιτυχώς τον σχηματισμό κυβέρνησης στη Φλάνδρα με το Χριστιανοδημοκρατικό και Φλαμανδικό Κόμμα, τη Νέα Φλαμανδική Συμμαχία, καθώς και με το Εναλλακτικό Σοσιαλιστικό Κόμμα και το Κοινωνικό Φιλελεύθερο Κόμμα.

## Έδρες σε κοινοβούλια

Κατηγορία:Βελγικά πολιτικά κόμματα
Κατηγορία:Φιλελεύθερα κόμματα στο Βέλγιο
Ανταρκτικός αντικυκλώνας

Στη Μετεωρολογία ως **ανταρκτικός [[αντικυκλώνας]]** χαρακτηρίζεται το μόνιμο πεδίο υψηλών βαρομετρικών πιέσεων που βρίσκεται πάνω από την Ανταρκτική.

Ο Αντικυκλώνας αυτός φέρεται να περιέχει τις ψυχρότερες αέριες μάζες πάνω από την επιφάνεια της Γης. Γι' αυτό το λόγο στην Ανταρκτική δεν παρατηρείται ποτέ θύελλα, αλλά επικρατεί συνεχής νηνεμία. Παρά ταύτα, στη περιοχή που χωρίζεται ο αντικυκλώνας αυτός με τις άλλες παραπλήσιες αέριες μάζες, υφίσταται ένα ημι-μόνιμο μέτωπο, στο οποίο συχνά εκδηλώνονται ιδιαίτερα βίαιες καταιγίδες.

## Πηγές
* *Εγκυκλοπαίδεια Πάπυρος Larousse Britannica*, τόμ. 9ος, σελ. 368

## Σχετικά λήμματα
* Τρύπα του όζοντος

 

Ανταρκτικος αντικ
Αντικυκλωνας
Γέρμας (αποσαφήνιση)

Με την ονομασία **Γέρμας** μπορεί να αναφερόμαστε σε:

* Γέρμας Καστοριάς, οικισμός της περιφερειακής ενότητας Καστοριάς.
* Γέρμας Φλώρινας, παλαιότερη ονομασία του οικισμού *Άγιος Γερμανός* των Πρεσπών της περιφερειακής ενότητας Φλώρινας.
* Καπετάν Γέρμας, παρωνύμιο του στρατιωτικού και μακεδονομάχου *Νικόλαου Τσοτάκου*.

## Δείτε επίσης
* Γέρμα (αποσαφήνιση)

Κατηγορία:Αποσαφηνίσεις ελληνικών τοπωνυμίων
Γέρμα (αποσαφήνιση)

Με την ονομασία **Γέρμα** μπορεί να αναφερόμαστε σε:

* Γέρμα Λακωνίας, οικισμός της Μάνης στην περιφερειακή ενότητα Λακωνίας.
* Γέρμα (θεατρικό έργο), δραματικό έργο του Φεδερίκο Γκαρθία Λόρκα.
* Γέρμα (όπερα), λυρικό έργο του Εϊτόρ Βίγια-Λόμπος βασισμένο στη *Γέρμα* του Λόρκα.

## Δείτε επίσης
* Γέρμας (αποσαφήνιση)
*το γέρμα του ηλίου (ηλιοβασίλεμα)
Αθλίας

Ο **Αθλίας** ήταν αρχαίος Έλληνας κομιστής αλληλογραφίας, έμπιστος αγγελιαφόρος του Μεγάλου Αλεξάνδρου. Έμεινε περιώνυμος στην ιστορία από το ευφυέστατο λογοπαίγνιο που έπλασε σε βάρος του ο Διογένης ο Κυνικός.

Όταν κάποτε ο Μέγας Αλέξανδρος έστειλε μια επιστολή, με τον Αθλία, στον Αντίπατρο που βρισκόταν στην Αθήνα, μαθαίνοντας ο κυνικός φιλόσοφος περί του γεγονότος και του ονόματος του αγγελιαφόρου, ανεφώνησε την ιστορική σκωπτική του φράση:
:::::::*«Άθλιος παρ΄ αθλίου, δι΄ αθλίου προς άθλιον»*.

Η φράση ερμηνεύεται ως: ο Άθλιος (Βασιλεύς) που συναναστρέφεται με άθλιο, δια του αθλίου (Αθλία), (έστειλε επιστολή) σε άθλιο (τον Αντίπατρο). 
Αναφορές περί της παραπάνω φράσεως έχουν κάνει ο Διογένης ο Λαέρτιος (6,44), καθώς και ο επίσκοπος Θεσσαλονίκης Ευστάθιος στο έργο του *Παρεκβολαί εις Όμηρον...*.

* Λογοτεχνικά η φράση αυτή αποτελεί χαρακτηριστικό παράδειγμα της παρήχησης με την τετραπλή επανάληψη του λεκτικού θέματος **αθλ**.

## Πηγές
* *Εγκυκλοπαίδεια Πάπυρος Larousse Britannica*, τόμ. 4ος, σελ. 87
* Ευστάθιος Θεσσαλονίκης: *Παρεκβολαί εις την Ομήρου Οδύσσειαν και Ιλιάδα*, σελ. 740

Αθλιας
Ρόμπερτ Μπέντον

Ο **Ρόμπερτ Ντάγκλας Μπέντον** (αγγλ.:*Robert Douglas Benton*, 29 Σεπτεμβρίου 1932 - 11 Μαΐου 2025) ήταν Αμερικανός σεναριογράφος και σκηνοθέτης. Βραβεύτηκε με δύο βραβεία Όσκαρ: της Καλύτερης Σκηνοθεσίας και του Καλύτερου Προσαρμοσμένου Σεναρίου για την ταινία του 1979 *[[Κράμερ εναντίον Κράμερ]]* καθώς και με Όσκαρ Καλύτερου Πρωτότυπου Σεναρίου για την ταινία του 1984, *[[Μια θέση στην καρδιά]]*.

## Βιογραφία
Ο Μπέντον γεννήθηκε στο Γουξαχάτσι του Τέξας το 1932. Οι γονείς του ήταν η Ντόροθι Σπόλντινγκ κι ο Έλερι Ντάγκλας Μπέντον, υπάλληλος εταιρίας τηλεφώνων. Σπούδασε στο Πανεπιστήμιο του Τέξας και της Κολούμπια και κατά τα τέλη της δεκαετίας του 1950 συνέγραψε με τον Χάρβεϊ Σμιθ το βιβλίο *The IN and OUT Book*. Ξεκίνησε την καριέρα του στο χώρο του κινηματογράφου ως σεναριογράφος ξεκινώντας με το μιούζικαλ του 1966 *It's a Bird, It's a Plane, It's Superman* και συνεχίζοντας με τη συγγραφή του σεναρίου της θρυλικής ταινίας του 1967 *[[Μπόνι και Κλάιντ (ταινία)|Μπόνι και Κλάιντ]] (Bonnie & Clyde)* σε σκηνοθεσία του Άρθουρ Πεν. Συνέχισε με τη συγγραφή του σεναρίου των ταινιών *Ήταν ένας παλιάνθρωπος (There Was a Crooked Man...)* του Τζόζεφ Λ. Μάνκιεβιτς και *[[Μια τρελή τρελή καταδίωξη]] (What's Up, Doc?, 1972)* του Πίτερ Μπογκντάνοβιτς. Το 1972 πέρασε στο χώρο της σκηνοθεσίας με την ταινία *[[Σκληρή Συμμορία (ταινία, 1972)|Σκληρή Συμμορία]]* (Bad Company, 1972). Το 1979 έλαβε παγκόσμια αναγνώριση με τη συγγραφή του σεναρίου και τη σκηνοθεσία της ταινίας *[[Κράμερ εναντίον Κράμερ]] (Kramer vs. Kramer)* για την οποία βραβεύτηκε με Όσκαρ Σκηνοθεσίας και συνέχισε με την ταινία *Μια θέση στην καρδιά (Places in the Heart, 1984)* για την οποία ξαναβρέθηκε υποψήφιος για Όσκαρ Σκηνοθεσίας και βραβεύτηκε με Όσκαρ Καλύτερου Πρωτότυπου Σεναρίου. Πιο προσφάτη σκηνοθετική του απόπειρα αποτελεί η ταινία του 2007 *Πάνω απ' όλα ο έρωτας (Feast of Love)*.

Απεβίωσε στις 11 Μαΐου 2025, σε ηλικία 92 ετών.

## Ταινίες
### Σκηνοθεσία

## Παραπομπές


Κατηγορία:Αμερικανοί σκηνοθέτες
Κατηγορία:Βραβευμένοι με Χρυσή Σφαίρα
Κατηγορία:Αμερικανοί σεναριογράφοι
Κατηγορία:Βραβευμένοι με Όσκαρ Καλύτερης Σκηνοθεσίας
Σφαγές κεντροδυτικής Μακεδονίας Οκτωβρίου 1941

Οι **σφαγές του Οκτωβρίου 1941** αφορούν σε εγκληματικές επιδρομές των γερμανών κατακτητών, οι οποίες εκδηλώθηκαν σε περιοχές της κεντροδυτικής Μακεδονίας κατά το χρονικό διάστημα από τις 17 έως και 25 Οκτωβρίου του 1941, πρώτου έτους της κατοχής.
Με τις ενέργειες αυτές, έχοντας σαν πρόσχημα τη δράση τοπικών αντιστασιακών ομάδων, ο γερμανικός στρατός επιχείρησε να κάμψει το φρόνημα του πληθυσμού, ενόψει και της πρώτης επετείου της κήρυξης του Ελληνοιταλικού Πολέμου (28 Οκτωβρίου 1940).

## Οι σφαγές
Από τις 17 Οκτωβρίου και για τρεις συνεχόμενες ημέρες χτυπήθηκε η περιοχή Νιγρίτας του νομού Σερρών, με δολοφονίες κατοίκων των χωριών Κερδύλλια και Καλόκαστρο. Τα θύματα, πριν δολοφονηθούν, υποχρεώθηκαν να σκάψουν μόνοι τους (ομαδικούς) τάφους τους.
Τα ξημερώματα της 24 Οκτωβρίου, οι ναζί προσέβαλλαν την περιφέρεια Πτολεμαΐδας του νομού Κοζάνης, εκτελώντας στην πλατεία του χωριού Μεσόβουνο, συνολικά 165 άνδρες.
Την επόμενη μέρα, επέδραμαν σε χωριά του νομού Κιλκίς, αφήνοντας και εκεί πίσω τους πολλά πτώματα αθώων αμάχων. Σαν αιτία της νέας αυτής μαζικής δολοφονίας, ισχυρίσθηκαν την ύπαρξη της ανταρτικής ομάδας "Αθανάσιος Διάκος".
Είχε προηγηθεί, στις 10 Οκτωβρίου 1941, το πρώτο διάγγελμα του ΕΑΜ προς τον ελληνικό λαό, καλώντας τον σε αντίσταση για την αποτίναξη του ξενικού ζυγού.

## Πηγές
* "ΧΡΟΝΙΚΟ του 20ου αιώνα" (Έκδοση "ΔΟΜΙΚΗ", Αθήνα 1991)

Σφαγες κεντροδυτικης Μακεδονιας Οκτωβρίου 1941
Σφαγες κεντροδυτικης Μακεδονιας Οκτωβρίου 1941
Χεμιούνου

Ο **Χεμιούνου** (fl. 2570 π.Χ.) πιστεύεται ότι είναι ο αρχιτέκτονας της Μεγάλης Πυραμίδας. Ήταν γιος του πρίγκιπα Νεφερμαάτ και της γυναίκας του Ιτέτ, εγγονός του Σνεφρού, και συγγενής του Χέοπα. Είχε τρεις αδελφές και πολλούς αδελφούς.

Στον τάφο του περιγράφεται ως *κληρονομικός πρίγκιπας, ανώτατος αξιωματούχος, σφραγιδοφύλακας του βασιλιά της Κάτω Αιγύπτου* (*jrj-pat HAtj-a xtmw-bjtj*) και στο άγαλμά του που βρέθηκε στο *[[σερντάμπ]]* του αποδίδονται στον Χεμιούνου οι τίτλοι: *γιος του σώματος του βασιλιά, αρχιδικαστής και [[Βεζίρης (Αρχαία Αίγυπτος)|βεζίρης]], πρεσβύτερος των πέντε του Οίκου του Θωθ* (*sA nswt n XT=f tAjtj sAb TAtj wr djw pr-DHwtj*). Επίσης και ο τίτλος *Επόπτης των εργατών*, που ισοδυναμεί σήμερα με τον τίτλο του αρχιτέκτονα.

Σαν βεζίρης διαδέχτηκε τον Καναφέρ, θείο του, και τον πατέρα του, Νεφερμαάτ.

## Τάφος
Ο τάφος του, G4000, είναι ένας από τους 74 μασταμπάδες στην Νεκρόπολη της Γκίζας, και βρίσκεται κοντά στην Πυραμίδα του Χέοπα. Ανασκάφηκε και μελετήθηκε από τον Γερμανό αιγυπτιολόγο Hermann Josef Junker το 1912 στα πλαίσια αυστριακής-γερμανικής αποστολής της οποίας ηγείτο. Περιέχει ανάγλυφα με τη μορφή του, ενώ κάποιες πλάκες φέρουν χρονολογίες που σχετίζονται με τη βασιλεία του Χέοπα.

Αποτελείται από δύο τμήματα, και η εξωτερική του επικάλυψη ήταν από ασβεστόλιθο της Τούρα. Στοιχεία του περιλαμβάνουν δομικά χαρακτηριστικά που μιμούνται την πρόσοψη παλατιού, κόγχες που μπορούσαν να περιέχουν στήλες, και το μέρος για τις καθημερινές προσφορές για το νεκρό, το οποίο διατηρεί ανάγλυφα με την κλασική εικονογραφία αυτής της τελετουργίας.

;Άγαλμα
Στο ένα τμήμα βρέθηκε ένα άγαλμα του Χεμιούνου από ασβεστόλιθο, σε καθιστή θέση, με το κεφάλι ξεχωριστά από το σώμα και τα μάτια να λείπουν, προφανώς αποτέλεσμα κλοπής τους, καθώς μάλλον ήταν από πολύτιμους λίθους. Τα χαρακτηριστικά του αναπαριστούνται με αξιοσημείωτο ρεαλισμό, και προφανώς ο καλλιτέχνης βασίστηκε στην πραγματική εμφάνιση του Χεμιούνου. Έχει δυναμικό προφίλ, γαμψή μύτη, μεγάλο σωματότυπο και εμφανές το λίπος στην περιοχή του στήθους και της κοιλιάς, σημάδι κοινωνικής επιτυχίας μεταξύ των αρχαίων Αιγυπτίων. Το δεξί του χέρι είναι σφιγμένο και το αριστερό ακουμπάει στο πόδι του.

Η ζωντανή και ρεαλιστική απόδοση έρχεται σε αντίθεση με την εξιδανικευμένη αναπαράσταση του αντρικού σώματος στην παράδοση της βασιλικής αγαλματοποιίας αυτής και μετέπειτα περιόδων, και αποτελεί ένα από τα σπάνια παραδείγματα μη βασιλικών απεικονίσεων από αυτήν την περίοδο.

Το άγαλμα σήμερα βρίσκεται στο Μουσείο Πελιζάουζ στο Χίλντεσχαϊμ της Γερμανίας.
## Παραπομπές


## Βιβλιογραφία
* Dieter Arnold, *The Encyclopaedia of Ancient Egyptian Architecture*, I.B.Tauris 2002
* Nigel C. Strudwick, *Texts from the Pyramid*, SBL 2005
* *Cambridge Ancient History* by Cambridge University Press 2000
* Francesco Tiradritti, *Arte egizia*, Giunti 2002
* Lyon Sprague De Camp, Catherine Crook De Camp, *Ancient Ruins and Archaeology*, Doubleday 1964
* Ian Shaw, *The Oxford History of Ancient Egypt*, Oxford University Press 2003

Κατηγορία:Αρχαίοι Αιγύπτιοι
Κατηγορία:Αιγύπτιοι αρχιτέκτονες